ddrg/super_eurlex huggingface dataset:
Α4-0081/96

Ψήφισμα προκειμένου να ενημερωθεί το Διοικητικό Συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης για τους λόγους για τους οποίους δεν είναι δυνατόν προς το παρόν να δοθεί απαλλαγή όσον αφορά την εκτέλεση του προϋπολογισμού του για το οικονομικό έτος 1994

Το Ευρωπαϊκό Κοινοβούλιο,

- έχοντας υπόψη τη Συνθήκη ΕΚ και ιδιαίτερα το άρθρο 206 αυτής,

- έχοντας υπόψη τις λογιστικές καταστάσεις του Ευρωπαϊκού Κέντρου για την Ανάπτυξη της Επαγγελματικής Κατάρτισης και την έκθεση του Ελεγκτικού Συνεδρίου για το θέμα αυτό (C4-0564/95) ((ΕΕ C 354 της 30.12.1995, σελ. 1)),

- έχοντας υπόψη τη σύσταση του Συμβουλίου της 11ης Μαρτίου 1996 (C4- 0196/96),

- έχοντας υπόψη την ενδιάμεση έκθεση της Επιτροπής Ελέγχου του Προϋπολογισμού (A4-0081/96),

A. έχοντας υπόψη ότι το CEDEFOP αποτελεί όργανο της κοινοτικής πολιτικής και ότι οι δραστηριότητές του πρέπει να συμβάλλουν στην επίτευξη των ευρύτερων στόχων της εν λόγω πολιτικής,

B. λαμβάνοντας υπόψη ότι το CEDEFOP μετεγκαταστάθηκε από το Βερολίνο στη Θεσσαλονίκη χωρίς να ληφθούν αποφάσεις σχετικά με τα προβλήματα προσωπικού που δημιουργήθηκαν ως εκ τούτου,

1. επισημαίνει ότι η σημερινή κατάσταση της στελέχωσης του CEDEFOP δημιουργεί σοβαρούς κινδύνους για την αποτελεσματική εκτέλεση του έργου του[semigr ] επισημαίνει επιπλέον ότι μέχρι στιγμής δεν διαφαίνεται ικανοποιητική επίλυση του εν λόγω προβλήματος[semigr ]

2. επισημαίνει ότι η έκθεση εξωτερικών συμβούλων, η οποία εκπονήθηκε ύστερα από αίτηση του Ευρωπαϊκού Κοινοβουλίου, διατυπώνει έντονες επικρίσεις για τη διαχείριση και την παραγωγή του CEDEFOP, σε σημείο που να δημιουργεί αμφιβολίες για την χρησιμότητα του εν λόγω οργανισμού[semigr ] επισημαίνει επίσης ότι έχουν διατυπωθεί πολλές συστάσεις για την εξασφάλιση βιώσιμου μέλλοντος για το CEDEFOP[semigr ]

3. επιφυλάσσει την απόφασή του περί απαλλαγής μέχρις ότου το Ευρωπαϊκό Κοινοβούλιο είναι σε θέση να βεβαιωθεί ότι οι στρατηγικές διοίκησης, οι συνθήκες εργασίας και οι δραστηριότητες του CEDEFOP μπορούν να εξασφαλίσουν:

α) ικανοποιητική αξιοποίηση των πιστώσεων που διατίθενται για τη στήριξη του CEDEFOP,

β) αποτελεσματική χρήση των ανθρώπινων και άλλων πόρων,

γ) προϊόντα ποιότητας που να ανταποκρίνονται στις ανάγκες των πελατών του CEDEFOP,

δ) σαφή και συγκεκριμένο ρόλο στο πλαίσιο των πολιτικών της Ευρωπαϊκής Κοινότητας για την επαγγελματική κατάρτιση[semigr ]

4. ζητεί από την Επιτροπή Ελέγχου του Προϋπολογισμού, εν ανάγκη σε συνεργασία με άλλες αρμόδιες κοινοβουλευτικές επιτροπές, να επισκεφθεί το CEDEFOP προκειμένου να εξακριβώσει εάν είναι δυνατόν να ικανοποιηθούν οι όροι οι απαραίτητοι για την απαλλαγή[semigr ]

5. αναθέτει στον Πρόεδρό του να διαβιβάσει το παρόν ψήφισμα στο διοικητικό συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης, στο Συμβούλιο, την Επιτροπή και το Ελεγκτικό Συνέδριο.
B4-0347/96

Ψήφισμα σχετικά με τις νέες απειλές κατά της Ταϊβάν

Το Ευρωπαϊκό Κοινοβούλιο,

Α. θορυβημένο από τα σχέδια της Κίνας να εκτοξεύσει πυραύλους στα διεθνή ύδατα της Ταϊβάν, πλησίον των δύο μεγαλυτέρων λιμένων της, μεταξύ 8 και 15 Μαρτίου 1996, ήτοι μια εβδομάδα προ των εκλογών που θα διεξαχθούν στη χώρα αυτή στις 23 Μαρτίου,

Β. λαμβάνοντας υπόψη ότι στόχος της προκλητικής αυτής στάσεως της Κίνας είναι να επηρεάσει το αποτέλεσμα των πρώτων ελευθέρων προεδρικών εκλογών στην Ταϊβάν,

Γ. βαθύτατα ανήσυχο από τη συνεχιζόμενη άρνηση του κινέζου πρωθυπουργού Li να παραιτηθεί από τη χρήση βίας για να επιτύχει την ένωση της Ταϊβάν με την Κίνα,

Δ. ανήσυχο από τις προειδοποιήσεις ότι η Κίνα ενδέχεται να αναλάβει στρατιωτική δράση, εφόσον ο νικητής των εκλογών στην Ταϊβάν επιδιώξει την ανεξαρτησία της χώρας αυτής,

Ε. λαμβάνοντας υπόψη τον εκδημοκρατισμό ο οποίος έλαβε χώρα στην Ταϊβάν κατά τα τελευταία έτη,

Το Ευρωπαϊκό Κοινοβούλιο,

1. απευθύνει έκκληση προς την Κίνα να σταματήσει όλες τις προετοιμασίες για την ανάληψη στρατιωτικής δράσεως κατά της Ταϊβάν[semigr ]

2. απευθύνει έκκληση προς την Κίνα να παραιτηθεί από τη χρήση βίας ως μέσου διευθέτησης των διαφορών[semigr ]

3. ζητεί από την Κίνα να μην προβεί σε περαιτέρω προκλητικές πράξεις[semigr ]

4. εκφράζει την υποστήριξή του στον λαό της Ταϊβάν[semigr ]

5. ζητεί από αμφότερα τα μέρη να προχωρήσουν σε διάλογο για την εκτόνωση της έντασης[semigr ]

6. δίδει την εντολή στην αντιπροσωπεία του για τις σχέσεις με την Κίνα να ανακινήσει το θέμα των απειλών κατά της Ταϊβάν κατά την επόμενη συνεδρίασή της[semigr ]

7. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Κυβέρνηση της Κίνας καθώς και στην Κυβέρνηση της Ταϊβάν.
B4-0514, 0520 και 0525/96

Ψήφισμα σχετικά με το ψήφισμα για την Κίνα και το Θιβέτ στην Επιτροπή των Ανθρωπίνων Δικαιωμάτων των Ηνωμένων Εθνών, καθώς και τη στάση των κρατών μελών της Ευρωπαϊκής Ένωσης

Το Ευρωπαϊκό Κοινοβούλιο,

- υπενθυμίζοντας τα προηγούμενα ψηφίσματά του σχετικά με τα ανθρώπινα δικαιώματα στην Κίνα και το Θιβέτ,

Α. έχοντας υπόψη την 52η σύνοδο της Επιτροπής Ανθρωπίνων Δικαιωμάτων των Ηνωμένων Εθνών,

Β. υπενθυμίζοντας τη Διακήρυξη της Βιέννης και το Πρόγραμμα Δράσης των Ηνωμένων Εθνών που επιβεβαιώνουν την υποχρέωση όλων των κρατών μελών να προωθούν και να προστατεύουν τα ανθρώπινα δικαιώματα και τις θεμελιώδεις ελευθερίες και να τηρούν τις δεσμεύσεις που έχουν αναλάβει μέσω των διεθνών συμβάσεων,

Γ. υπενθυμίζοντας πως η κατάσταση των ανθρωπίνων δικαιωμάτων στη Λαϊκή Δημοκρατία της Κίνας παραμένει ιδιαιτέρως κακή, όπως απέδειξε πρόσφατα, με συγκεκριμένα στοιχεία, η Διεθνής Αμνηστία και το Human Rights Watch Asia, στο δε κατεχόμενο Θιβέτ επιδεινώνεται συνεχώς,

Δ. εκφράζει την ικανοποίησή του για την απόφαση της Ευρωπαϊκής Ένωσης να υποβάλει ψήφισμα σχετικά με τις παραβιάσεις των ανθρωπίνων δικαιωμάτων στη Λαϊκή Δημοκρατία της Κίνας και στο Θιβέτ,

1. ζητεί από τα κράτη μέλη της Ευρωπαϊκής Ένωσης να προσφύγουν σε όλα τα διπλωματικά μέσα που διαθέτουν και να καταβάλουν αποφασιστικές προσπάθειες προκειμένου να κερδίσουν την υποστήριξη και άλλων μελών της Επιτροπής Ανθρωπίνων Δικαιωμάτων του ΟΗΕ, ούτως ώστε να εγκριθεί το ψήφισμα για την κατάσταση των ανθρωπίνων δικαιωμάτων στην Κίνα και το Θιβέτ και να ληφθούν υπόψη τα σχετικά ψηφίσματα που έχει εγκρίνει το Ευρωπαϊκό Κοινοβούλιο[semigr ]

2. ζητεί από τα κράτη μέλη της Ένωσης να δράσουν σε συντονισμό με τις Ηνωμένες Πολιτείες της Αμερικής όσον αφορά την υποβολή και την υποστήριξη του ψηφίσματος[semigr ]

3. ζητεί από το Συμβούλιο να υποβάλει έκθεση στο Κοινοβούλιο και στην Επιτροπή Εξωτερικών Υποθέσεων σχετικά με τη στρατηγική και τα αποτελέσματα της δράσης της Ένωσης στην Επιτροπή Ανθρωπίνων Δικαιωμάτων των Ηνωμένων Εθνών[semigr ]

4. ζητεί από τον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις των κρατών μελών, καθώς και των κρατών που μετέχουν στην Επιτροπή Ανθρωπίνων Δικαιωμάτων των Ηνωμένων Εθνών και την εξόριστη κυβέρνηση του Θιβέτ[semigr ]
B4-0401/96

Ψήφισμα σχετικά με την Κολομβία

Το Ευρωπαϊκό Κοινοβούλιο,

Α. έχοντας υπόψη τις καταστροφές που υπέστη η Κολομβία από τον πόλεμο που διεξάγει η κυβέρνηση των Ηνωμένων Πολιτειών κατά των ναρκωτικών,

Β. έχοντας υπόψη ότι τα μέτρα αυτά αποτελούν σοβαρό εμπόδιο για την ανάπτυξη της Κολομβίας,

Γ. έχοντας υπόψη ότι η πλειονότητα του κολομβιανού πληθυσμού έχει υποφέρει από τον πόλεμο κατά των ναρκωτικών και ότι δεν θα πρέπει να υποβληθεί σε άλλες ταλαιπωρίες,

Δ. λαμβάνοντας υπόψη ότι η Ευρωπαϊκή Ένωση είναι αντίθετη στα μέτρα που είναι επιζήμια για την ανάπτυξη των ανθρώπων και την ισχύ του διεθνούς δικαίου,

Ε. λαμβάνοντας υπόψη ότι αυτά τα μονομερή μέτρα αντιμετωπίζουν μόνο μία πλευρά του προβλήματος των ναρκωτικών, περιορίζοντας την προσφορά, και δεν αντιμετωπίζουν το θέμα της χρήσης ναρκωτικών,

Το Ευρωπαϊκό Κοινοβούλιο,

1. εκφράζει την ανησυχία του για τις αρνητικές επιπτώσεις που ενδέχεται να έχουν οι δράσεις αυτές για το λαό της Κολομβίας[semigr ]

2. καλεί την κολομβιανή κυβέρνηση να συνεχίσει τον αγώνα κατά των ναρκωτικών και της βίας στη χώρα[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και την κολομβιανή κυβέρνηση.
B4-0332/96

Ψήφισμα σχετικά με την κατάσταση στη Δυτική Παπουασία

Το Ευρωπαϊκό Κοινοβούλιο,

Α. λαμβάνοντας υπόψη ότι 13 άτομα, εκ των οποίων 6 υπήκοοι κρατών μελών της ΕΕ, κρατούνται ως όμηροι από τις 8 Ιανουαρίου 1996 από το στρατιωτικό σκέλος του Κινήματος για την Ελεύθερη Παπουασία, στην προστατευμένη περιοχή του Lorentz στο εσωτερικό της Δυτικής Παπουασίας,

Β. έχοντας υπόψη ότι οι όμηροι έχουν επανειλημμένως τονίσει ότι τυγχάνουν καλής μεταχείρισης, αλλά ότι φοβούνται πως θα συμβεί το απευκτέο σε περίπτωση που εκδηλωθεί επίθεση εκ μέρους των ενόπλων δυνάμεων της Ινδονησίας,

Γ. υποστηρίζοντας την πρωτοβουλία του Προέδρου να έλθει σε επαφή με το Κίνημα για την Ελεύθερη Παπουασία για να θέσει τέλος στην κράτηση των ομήρων και να θίξει ενώπιον του Ευρωπαϊκού Κοινοβουλίου το ευαίσθητο πρόβλημα της κατάστασης των ανθρωπίνων δικαιωμάτων, την καταστροφή του περιβάλλοντος και τις δυσχέρειες που αντιμετωπίζουν οι Παπούα όσον αφορά τη διατήρηση των πολιτιστικών παραδόσεών τους και την προάσπιση της κληρονομίας τους στη Δυτική Παπουασία,

Δ. τονίζοντας ότι δεν είναι σε θέση να συναινέσει με την κράτηση αθώων πολιτών, παρά τη θέλησή τους, οποιοιδήποτε και αν είναι οι λόγοι για τους οποίους κρατούνται οι πολίτες αυτοί,

Ε. εκφράζοντας την ικανοποίησή του για την απόφαση του Προέδρου του Κινήματος για την Ελεύθερη Παπουασία να ζητήσει την απελευθέρωση των ομήρων, ως ανταπόκριση στην πρωτοβουλία του Προέδρου του Ευρωπαϊκού Κοινοβουλίου,

ΣΤ. λαμβάνοντας υπόψη τις παραβιάσεις των ανθρωπίνων δικαιωμάτων του λαού της Δυτικής Παπουασίας που σημειώθηκαν κατά τα τελευταία 34 έτη,

Ζ. ανησυχώντας για τις μαζικές περιβαλλοντικές καταστροφές όπως την καταστροφή των τροπικών δασών στη Δυτική Παπουασία και την ρύπανση των ποταμών, ιδιαίτερα από την εξορυκτική επιχείρηση ψευδαργύρου του Freeport, McMoRan/Rio Tinto,

Η. ανησυχώντας για το γεγονός ότι ο ινδονησιακός στρατός έχει συγκεντρώσει στην περιοχή στρατεύματα με βαρύ οπλισμό, τα οποία συνιστούν απειλή για τα τοπικά χωριά των Παπούα στα οποία ζούν 5.000 άτομα,

Το Ευρωπαϊκό Κοινοβούλιο,

1. ζητεί την άμεση απελευθέρωση των ομήρων[semigr ]

2. απευθύνει έκκληση στον ινδονησιακό στρατό να απομακρύνει τα στρατεύματά του ως δείγμα καλής θελήσεως ενόψει της απελευθερώσεως των ομήρων και σε καμιά περίπτωση να μην αναλάβει στρατιωτική βάση[semigr ]

3. ζητεί να συσταθεί ένα διεθνές σώμα για την παρακολούθηση της διαδικασίας αυτής, το οποίο θα μεριμνήσει για την ασφάλεια των ομήρων καθώς και των χωρικών Παπούα, υποστηρίζει δε ιδιαιτέρως την παράταση της παρουσίας ολλανδών και βρετανών επισήμων παρατηρητών στην περιοχή[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την κυβέρνηση της Ινδονησίας καθώς και στο Κίνημα για την Ελεύθερη Παπουασία.
B4-0413/96

Ψήφισμα σχετικά με τις ναυτιλιακές ασφαλίσεις

Το Ευρωπαϊκό Κοινοβούλιο,

Α. έχοντας υπόψη τα συνεχή ναυτιλιακά ατυχήματα που προκαλούν σοβαρές καταστροφές στο περιβάλλον, συμπεριλαμβανομένου του πρόσφατου ατυχήματος με το πετρελαιοφόρο «Sea Empress»,

Β. λαμβάνοντας υπόψη ότι, παρόλο που η σημαντική βελτίωση των ναυτιλιακών προδιαγραφών ασφαλείας έχει απόλυτη προτεραιότητα, απαιτείται ωστόσο επαρκής ασφαλιστική κάλυψη, σε περίπτωση ατυχήματος, προκειμένου να διασφαλιστεί η αποτελεσματική εφαρμογή της αρχής «ο ρυπαίνων πληρώνει»,

Γ. λαμβάνοντας υπόψη ότι τα Clubs Προστασίας και Αποζημίωσης (P& I Clubs) της Διεθνούς Ομάδας (IG) συνάπτουν αλληλοασφαλίσεις και ελέγχουν περίπου το 90% της παγκόσμιας αγοράς ναυτιλιακών ασφαλίσεων,

Δ. λαμβάνοντας υπόψη ότι οι τα IG P& I Clubs αντασφαλίζονται έως το επίπεδο των 1,5 δισ. δολαρίων ΗΠΑ, μπορούν όμως να χορηγήσουν κάλυψη στα μέλη τους, σε αμοιβαία βάση, έως 20 δισ. δολάρια (με εξαίρεση τις περιπτώσεις μόλυνσης από πετρέλαιο, όπου η ανώτατη κάλυψη ανέρχεται σε 500 δισ. δολάρια),

Ε. έχοντας υπόψη το γεγονός ότι στην περίπτωση που μία ζημιά (εκτός από τη μόλυνση από πετρέλαιο) υπερβεί τα 1,5 δισ. δολάρια, το επιπλέον ποσό (γνωστό ως «overspill») πρέπει να καλυφθεί από όλους τους εφοπλιστές που ασφαλίζονται στα P& I Clubs,

ΣΤ. έχοντας υπόψη ότι η κάλυψη ενός τέτοιου εξαιρετικά μεγάλου ποσού θα μπορούσε να οδηγήσει σε χρεωκοπία ενός μεγάλου μέρους των εφοπλιστών ανά τον κόσμο, αλλά και ενός μεγαλύτερου μέρους των εφοπλιστών στην Ευρώπη,

Ζ. λαμβάνοντας υπόψη ότι με την περιορισμένη ασφάλιση P& I του επιπέδου των 1,5 δισ. δολαριών το χειρότερο που θα μπορούσε να συμβεί θα ήταν να χρεωκοπήσει ένας εφοπλιστής,

Η. έχοντας όμως υπόψη ότι, αντίθετα, όταν προσφέρεται κάλυψη περίπου 20 δισ. δολαρίων με αντασφάλιση μόνο 1,5 δισ., στη χειρότερη περίπτωση δεν θα ζημιωθεί σοβαρά μόνο ο αρχικός εφοπλιστής αλλά και οι περισσότεροι άλλοι, ενώ θα υπάρξει κίνδυνος και για τα ίδια τα P& I Clubs,

Το Ευρωπαϊκό Κοινοβούλιο,

1. καλεί την Επιτροπή να μελετήσει διάφορες πιθανές λύσεις για το πρόβλημα αυτό, με την προϋπόθεση ότι κάθε προτεινόμενη λύση που θα προκύψει από τη μελέτη αυτή θα πρέπει να σέβεται πλήρως την αρχή «ο ρυπαίνων πληρώνει»[semigr ]

2. καλεί την Επιτροπή να εξετάσει το θέμα της εξαίρεσης του Άρθρου 85(3), υπό το φως των συμπερασμάτων της μελέτης αυτής[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.
B4-0158, 0181, 0183, 0187, 0246 και 0256/96

Ψήφισμα σχετικά με τη φετβά κατά του Salman Rushdie

Το Ευρωπαϊκό Κοινοβούλιο,

- έχοντας υπόψη τα προγενέστερα ψηφίσματά του σχετικά με την παραβίαση των ανθρωπίνων δικαιωμάτων στο Ιράν, και ιδιαίτερα το ψήφισμά του της 16 Δεκεμβρίου 1993 για την καταδίκη σε θάνατο του Salman Rushdie ((ΕΕ C 20 της 24.01.1994, σελ. 170)) καθώς και τα ψηφίσματα των Ηνωμένων Εθνών,

Α. υπενθυμίζοντας ότι, στις 14 Φεβρουαρίου 1989, απαγγέλθηκε κατά του Salman Rushdie, υπηκόου κράτους μέλους της Ένωσης, με αιτιολογικό τη συγγραφή ενός βιβλίου, φετβά η οποία είχε σκοπό το θάνατό του,

Β. υπενθυμίζοντας ότι το 1992 η Ευρωπαϊκή Κοινότητα εγκαινίασε ουσιαστικό διάλογο με το Ιράν, επιδιώκοντας γραπτή διαβεβαίωση ότι η ιρανική κυβέρνηση δεν θα προέβαινε σε πράξεις που θα έθεταν σε κίνδυνο τη ζωή του Salman Rushdie,

Γ. θορυβημένο από τις συνεχιζόμενες πληροφορίες που μιλούν για κατάφωρες παραβιάσεις ανθρωπίνων δικαιωμάτων, ειδικότερα εις βάρος γυναικών, θρησκευτικών και εθνικών μειονοτήτων και ομάδων της αντιπολίτευσης, εντός και εκτός της χώρας, όπως μαρτυρεί και η πρόσφατη θανατική καταδίκη που απαγγέλθηκε κατά του Dhabuhoullah Mahrani, ηγετικής προσωπικότητας των Μπαχάι, με την κατηγορία της αποστασίας,

1. αποδοκιμάζει για μια ακόμη φορά την καταδίκη σε θάνατο που απήγγειλε στις 14 Φεβρουαρίου 1989 η ιρανική κυβέρνηση κατά του Salman Rushdie[semigr ]

2. καλεί την ιρανική κυβέρνηση να προβεί σε γραπτή δήλωση ότι δεν θα εφαρμόσει την φετβά και ότι θα προσπαθήσει να εμποδίσει όποιον Ιρανό πολίτη επιχειρήσει να το πράξει[semigr ]

3. καλεί το Συμβούλιο και τα κράτη μέλη να αναλάβουν νέα πρωτοβουλία για το ζήτημα αυτό και να λάβουν περισσότερο συγκεκριμένα μέτρα ούτως ώστε να αυξηθεί η πίεση προς την ιρανική κυβέρνηση να προβεί στην γραπτή αυτή δήλωση[semigr ]

4. εκφράζει την αλληλεγγύη του προς τους Ιρανούς πολίτες που διώκονται από την κυβέρνηση της Τεχεράνης επειδή ανήκουν σε θρησκευτικές μειονότητες όπως οι Μπαχάι, είτε λόγω του φύλου είτε της εθνικής τους καταγωγής, ή επειδή αντιτίθενται πολιτικά στην κυβέρνηση[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, καθώς και στην κυβέρνηση και το κοινοβούλιο (Majlis) του Ιράν.
Α4-0032/96

Ψήφισμα σχετικά με τα αποτελέσματα της συνεννόησης που προβλέπεται στην κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής, της 4ης Μαρτίου 1975, σχετικά με τον κοινό προσανατολισμό που εγκρίθηκε από το Συμβούλιο για την έκδοση κανονισμού του Συμβουλίου (ΕΚ) σχετικά με την εφαρμογή ειδικής δράσης χρηματοδοτικής συνεργασίας υπέρ της Τουρκίας (COM(95)0389 - C4-0391/95 - 11070/95 - C4-0547/95 - 95/0213(CNS))

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο ((ΕΕ C 271, της 17.10.1995, σελ. 12)),

- έχοντας υπόψη την πολιτική συμφωνία που επιτεύχθηκε με το Συμβούλιο στις 31 Οκτωβρίου 1995 (11070/95 - C4-0547/95),

- έχοντας υπόψη ότι η πολιτική συμφωνία τού διαβιβάστηκε στις 30 Νοεμβρίου 1995 και ότι η Επιτροπή Εξωτερικών Υποθέσεων επελήφθη σχετικώς στις 11 Δεκεμβρίου 1995,

- έχοντας υπόψη ότι οι ψηφοφορίες σχετικά με την τελωνειακή ένωση και η γνώμη του Ευρωπαϊκού Κοινοβουλίου όσον αφορά την πρόταση κανονισμού του Συμβουλίου για την εφαρμογή ειδικής δράσης χρηματοδοτικής συνεργασίας υπέρ της Τουρκίας έλαβαν χώρα στις 13 Δεκεμβρίου 1995 ((ΣΠ της ημερομηνίας αυτής, Μέρος ΙΙ, σημείο 1)),

- έχοντας υπόψη την κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής της 4ης Μαρτίου 1975 και ιδίως τα άρθρα 2 και 7,

- έχοντας υπόψη τα αποτελέσματα των τριμερών διαβουλεύσεων της 17ης Ιανουαρίου 1996 και της 23ης Ιανουαρίου 1996, καθώς και της συνεδρίασης της επιτροπής συνεννόησης στις 30 Ιανουαρίου 1996,

- έχοντας υπόψη το άρθρο 63, παράγραφος 4 του Κανονισμού του,

- έχοντας υπόψη την έκθεση της Επιτροπής Εξωτερικών Οικονομικών Σχέσεων και τη γνωμοδότηση της Επιτροπής Εξωτερικών Υποθέσεων, Ασφάλειας και Αμυντικής Πολιτικής (Α4-0032/96),

1. λαμβάνει γνώση των αποτελεσμάτων της συνεννόησης και συμμερίζεται τις επιφυλάξεις που εξέφρασε η αντιπροσωπεία[semigr ] ζητεί να συνεχιστεί η συννενόηση που έχει ξεκινήσει[semigr ]

2. ζητεί επειγόντως από το Συμβούλιο, όπως έκανε και η αρμόδια κοινοβουλευτική αντιπροσωπεία, να τροποποιήσει τη θέση του σχετικά με την εκ μέρους του Συμβουλίου λήψη απόφασης κατά πλειοψηφία σε περίπτωση διαπίστωσης παραβιάσεων των ανθρωπίνων δικαιωμάτων και σχετικά με την επίσημη διαβούλευση του Ευρωπαϊκού Κοινοβουλίου από το Συμβούλιο για το θέμα αυτό[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.
B4-0205 και 0233/96

Ψήφισμα σχετικά με την κράτηση της Silvia Baraldini

Το Ευρωπαϊκό Κοινοβούλιο,

- έχοντας υπόψη το ψήφισμά του της 17ης Νοεμβρίου 1994 σχετικά με την κράτηση της Silvia Baraldini στις Ηνωμένες Πολιτείες ((EE C 341 της 5.12.1994, σελ. 173)),

Α. εκφράζοντας την ανησυχία του για τη σοβαρή επιδείνωση της κατάστασης υγείας της ιταλίδας Silvia Baraldini, που κρατείται στις ομοσπονδιακές φυλακές του Danbury (Κονέκτικατ),

Β. λαμβάνοντας υπόψη την ευρεία κίνηση αλληλεγγύης της διεθνούς κοινής γνώμης που ζητεί τη μεταφορά της Silvia Baraldini σε ιταλική φυλακή, σύμφωνα με τη «Σύμβαση του Στρασβούργου», την οποία έχουν υπογράψει τόσο η Ιταλία όσο και οι Ηνωμένες Πολιτείες,

Γ. λαμβάνοντας υπόψη την ενεργό συμμετοχή της κοινής γνώμης, και όχι μόνο στην Ιταλία, που έχει προκαλέσει η υπόθεσή της,

1. ζητεί από τον Πρόεδρο Μπιλ Κλίντον και από την Γενική Εισαγγελέα (Ομοσπονδιακή Υπουργό Δικαιοσύνης) των ΗΠΑ, Τζάνετ Ρένο, να διατάξουν την άμεση μεταφορά της Silvia Baraldini σε ιταλική φυλακή[semigr ]

2. ζητεί να εξασφαλισθεί κάθε απαραίτητη θεραπεία την οποία επιβάλλει η σοβαρότητα της κατάστασης υγείας της Silvia Baraldini[semigr ]

3. θεωρεί απαραίτητο να προωθηθεί, από την ομοσπονδιακή κυβέρνηση των Ηνωμένων Πολιτειών και την κυβέρνηση της Ιταλίας, δράση διαμεσολάβησης του αρμόδιου οργάνου του Συμβουλίου της Ευρώπης, όπως προβλέπεται από το άρθρο 23 της Σύμβασης του Στρασβούργου[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την κυβέρνηση της Ιταλίας και στον Πρόεδρο των Ηνωμένων Πολιτειών.
B4-0033/96

Ψήφισμα σχετικά με την πρόταση οδηγίας του Συμβουλίου περί προσεγγίσεως των νομοθεσιών των κρατών μελών σχετικά με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων (COM(94) 0300)

Το Ευρωπαϊκό Κοινοβούλιο,

- έχοντας υπόψη το άρθρο 40, παράγραφος 5, του Κανονισμού του,

- έχοντας υπόψη την οδηγία του Συμβουλίου 77/187/ΕΟΚ περί προσεγγίσεως των νομοθεσιών των κρατών μελών σχετικά με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων

((EE L61 της 5.3.1977, σελ. 26.))- έχοντας υπόψη τη νομολογία του Δικαστηρίου των ΕΚ σχετικά με την οδηγία του Συμβουλίου 77/187/ΕΟΚ,

- έχοντας υπόψη την πρόταση οδηγίας του Συμβουλίου περί προσεγγίσεως των νομοθεσιών των κρατών μελών σχετικά με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων (COM(94) 0300),

Α. λαμβάνοντας υπόψη ότι η πρόταση της Επιτροπής αποτελεί κείμενο που αντικαθιστά την οδηγία 77/187/ΕΟΚ αντί να την τροποποιεί απλώς,

Β. λαμβάνοντας υπόψη ότι στην πρότασή της η Επιτροπή περιλαμβάνει ένα δεύτερο εδάφιο στο άρθρο 1, παρ. 1, στο οποίο γίνεται διάκριση μεταξύ της μεταβίβασης επιχειρήσεων, εγκαταστάσεων ή τμημάτων εγκαταστάσεων και τη μεταβίβαση μιας μόνο δραστηριότητας μιας επιχείρησης, όπου η τελευταία εξαιρείται από το πεδίο εφαρμογής της οδηγίας αν δεν συνοδεύεται από τη μεταβίβαση μιας οικονομικής οντότητας,

Γ. λαμβάνοντας υπόψη ότι η εν λόγω διάκριση μπορεί να μην είναι τόσο αυτονόητη και σαφής στην πράξη, και ότι η σαφήνεια μπορεί να επιτευχεθεί μόνο με τη συγκέντρωση νομολογίας[semigr ] ότι υπάρχουν φόβοι πως τούτο δεν θα ήταν προς το συμφέρον της νομικής ασφάλειας και της διαφάνειας, που συγκαταλέγονται στους στόχους της πρότασης,

Δ. λαμβάνοντας υπόψη ότι κατά την κοινή ακρόαση σχετικά με την οδηγία, που διοργάνωσαν στις 18 Ιουλίου 1995 η Επιτροπή Κοινωνικών Υποθέσεων και Απασχόλησης και η Επιτροπή Νομικών Θεμάτων και Δικαιωμάτων των Πολιτών, οι φόβοι αυτοί εκφράστηκαν και στις παρατηρήσεις των ειδικών που είχαν κληθεί να μιλήσουν,

Ε. λαμβάνοντας υπόψη ότι οι φόβοι αυτοί έχουν εμποδίσει τη δημιουργία συναίνεσης ως προς το πεδίο εφαρμογής της οδηγίας,

ΣΤ. λαμβάνοντας υπόψη ότι η έλλειψη συναίνεσης μπορεί να συνεπάγεται την απώλεια άλλων σημαντικών διατάξεων στην πρόταση για την αναθεώρηση της οδηγίας 77/187/ΕΟΚ με βάση τις τρέχουσες συνθήκες των επιχειρήσεων,

1. καλεί την Επιτροπή να μελετήσει την τροποποίηση της τρέχουσας πρότασής της ώστε αυτή να τροποποιεί και όχι να αντικαθιστά την οδηγία 77/187/ΕΟΚ, αφήνοντας αμετάβλητο το κείμενο του άρθρου 1, παράγραφος 1, της οδηγίας 77/187/ΕΟΚ[semigr ]

2. αναθέτει στον Πρόεδρό του να διαβιβάσει το παρόν ψήφισμα στην Επιτροπή.